b'\n_START_ARTICLE_\nMaltesiske euromynter\n_START_PARAGRAPH_\nMaltesiske euromynter er sirkulasjonsmynt av Den europeiske unions valuta euro med nasjonalt motiv for Malta p\xc3\xa5 revers. Malta tok i bruk euro 1. januar 2008, til erstatning for maltesisk lire.\n_START_SECTION_\nEuro\n_START_PARAGRAPH_\nEuro (\xe2\x82\xac) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere val\xc3\xb8rene av euroene utgj\xc3\xb8res av mynter, mens de h\xc3\xb8yere val\xc3\xb8rene utgj\xc3\xb8res av sedler. Euromynten har en felles europeisk side som viser verdien p\xc3\xa5 mynten og en nasjonal side som viser et symbol valgt av medlemsstaten der mynten blir preget. Hver medlemsstat har s\xc3\xa5ledes en eller flere symboler som er unike for landet._NEWLINE_For bilder av den siden myntene alle EU-land har felles og en detaljert beskrivelse av mynten, se artikkelen om euromynter.\n_START_SECTION_\nNasjonale motiver\n_START_PARAGRAPH_\nDe maltesiske euromyntene er preget i tre ulike design. De laveste val\xc3\xb8rene, 1-, 2- og 5-centmynten, viser Mnajdratempelet. 10-, 20- og 50-centmynten viser Maltas riksv\xc3\xa5pen, mens de h\xc3\xb8yeste val\xc3\xb8rene, 1- og 2-euromynten, avbilder et malteserkors. P\xc3\xa5 alle maltesiske euromynter st\xc3\xa5r landet navn, MALTA, p\xc3\xa5 b\xc3\xa5de maltesisk og engelsk, samt det \xc3\xa5rstallet da mynten er preget. 2-euromynten har som kantpreging sifrene 2 og malteserkorset gjentatt 6 ganger om hverandre._NEWLINE_Malta har preget \xc3\xa9n serie mynter.\n_START_SECTION_\nInnveksling\n_START_PARAGRAPH_\nMaltas gamla valuta, liren, kan veksles inn hos landets sentralbank frem til 1. februar 2010 for mynt og 31. desember 2018 for sedler.'